La Manche

La Manche (č. ’la-manš’) ili Engleski kanal (fr. La Manche; engl. English Channel) je dio Atlantskog okeana koji odvaja ostrvo Veliku Britaniju od sjeverne Francuske, te spaja Atlantski okean i Sjeverno more. Jedan je od najprometnijih morskih kanala na svijetu. Dug je oko 563 km, a širok oko 240 km. Doverski prolaz je najuži dio kanala, koji je širok samo 34 km (od Dovera do Cap Gris Neza) i nalazi se na najistočnijem dijelu prolaza. Za vrijeme Rimskog Carstva prolaz se zvao Oceanus Britannicus, a do 1549. godine Britansko more.

 Geografija 
Kanal je povezan sa Sjevernim morem na istoku kod Pas-de-Calaisa, i Atlantskim okeanom na zapadu. Ulaz La Manchea u Atlantik je obilježen kod Sorlinguesa na sjeveru i Ouessantea na jugu. Države koje graniče sa La Mancheom su Ujedinjeno Kraljevstvo na sjeveru i Francuska na jugu. Regije Francuske koje graniče sa La Mancheom su Nord-Pas-de-Calais, Pikardija, Gornja Normandija, Donja Normandija i Bretanja. Francuski departmani koji imaju izlaz na La Manche su Nord, Pas-de-Calais, Somme, Seine-Maritime, Calvados, Manche, Ille-et-Vilaine, Côtes-d'Armor i Finistère. Engleske grofovije koje graniče sa kanalom su Cornouailles, Devon, Dorset, Hampshire, West Sussex, East Sussex i Kent.

Jedinstvene engleske uprave koje graniče sa La Mancheom su Ostrvo Wight, Bournemouth, Brighton and Hove, Plymouth, Poole, Portsmouth, Southampton i Sorlingues. Kanal ima jake plime u rasponu od manje od jednog metra do preko šest metara. Najjače plime se primjećuju na sjevernoj obali Bretanje, Kanalskim otocima i zapadnoj obali poluotoka Cotentin. Središnji dijelovi doživljavaju poludnevne plime (dvije visoke i dvije niske na dan), što olakšava kretanje brodova u Southamptonu.

 Klima 
Klima La Manša može se opisati kao umjerena primorska klima, sa toplim ljetima i hladnim zimama. Kanal ne doživljava ekstremnu klimu, što znači da se može posjetiti u bilo koje doba godine. August je najtopliji mjesec na ovom području, dok je najhladniji mjesec januar. Međutim, novembar je najkišniji mjesec, a decembar i januar su najsušniji mjeseci. Temperatura površine varira, u rasponu od 7 °C u februaru, pa sve do 16 °C u septembru. Godišnja količina padavina u prosjeku iznosi 700–1000 mm. Iako vjetrovi mogu puhati u bilo kojem smjeru, oni obično potiču sa zapada ili jugozapada.

 Prijevoz 
mini|400px|desno|Satelitska slika kanala
Budući da je kanal ulaz u Atlantik i Sjeverno more, La Manche je glavni morski prometni pravac između Atlantika i Sjeverne Evrope (četvrtina svjetskog pomorskog prometa prolazi kroz La Manche). Najuži dio kanala, prolaz Dover, ima posebnu regulaciju pomorskog prometa.

Datuma 6. maja 1994. otvoren je Eurotunel dugačak 50 km, koji ispod kanala željeznicom povezuje Veliku Britaniju i kontinentalnu Evropu.

Do danas je vrlo frekventan pomorski promet između luka Francuske i Velike Britanije. Trajektne veze su između mjesta:
 Dover - Calais
 Dover - Boulogne sur mer
 Newhaven - Dieppe
 Portsmouth - Caen
 Portsmouth - Cherbourg
 Portsmouth - Le Havre
 Poole - Saint-Malo
 Weymouth - Saint-Malo
 Plymouth - Roscoff

 Vanjski linkovi 

 Oceanus Britannicus ili Britansko more
 Channel swimmers website
 Channel Swimming Association

 Reference 

Kategorija:Međunarodni moreuzi
Kategorija:Mora
Kategorija:Moreuzi u Francuskoj
Kategorija:Moreuzi u Ujedinjenom Kraljevstvu